దామెర్ల రామారావు ఆర్ట్ గ్యాలరీ రాజమండ్రి

దామెర్ల రామారావు ఆర్ట్ గ్యాలరీ, 1957లో రాజమండ్రిలో స్థాపించిన ఆర్ట్ గ్యాలరీ. ఇది గోదావరి రైల్వే స్టేషన్ సమీపంలో ఉంటుంది. దామెర్ల రామారావు, ఆయన భార్య దామెర్ల సత్యవాణి, చేమకూర సత్యన్నారాయణ, రామారావుగారి మిత్రుడు వరదా వెంకటరత్నం, భగీరథీ, మాదేటి రాజాజి, కాళహస్తి పార్వతీశం, శీలా వీర్రాజు వంటివారి చిత్రాలు ఈ ఆర్ట్‌గేలరీలో రెండు బ్లాకుల్లో ప్రదర్శనకు ఉంటాయి. ఆయిల్ పెయింటింగ్స్, వాటర్‌కలర్ చిత్రాలు, పెన్సిల్ స్కెచ్‌లు ఉన్నాయి.

చరిత్ర
తొలుత 1929 వ సంవత్సరంలో రాజమండ్రి లోని వంకాయల వారి వీధిలో వున్న దామెర్ల రామారావు గారి ఇంటిలో మహాత్మా గాంధీ గారిచే దామెర్ల రామారావు ఆర్ట్ గ్యాలరీ ప్రారంభించబడింది. ఆ తర్వాత ప్రస్తుతం వున్న స్థలంలో ప్రత్యేక గ్యాలరీ ని నిర్మించిన దామెర్ల రామారావు స్మారక గ్యాలరీని 1957వ సంవత్సరంలో దుర్గాబాయి దేశ్‌ముఖ్ ప్రారంభించారు. ఈ గ్యాలరీ ఏ.పి. ప్రభుత్వ స్టేట్ బోర్డ్ ఆఫ్ టెక్నికల్ ఎడ్యుకేషన్ వారి నిర్వహణలో వుంది.